
ŠAKIŲ RAJONO SAVIVALDYBĖS TARYBA

SPRENDIMAS

DĖL projekto ,,Šakių ,,Varpo“ vidurinės mokyklos pastato išorinių atitvarų šiltinimas ir inžinerinių sistemų modernizavimas“  
2011 m. kovo 31 d. Nr. T-105
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., Ūkio ministro 2011 m. vasario 22 d. įsakymu Nr.4-93 ,,Dėl Lietuvos Respublikos ūkio ministro 2009 m. liepos 24 d. įsakymo Nr.4-379 „Dėl valstybės projektų sąrašo patvirtinimo“ pakeitimo“ (Žin., 2011, Nr.24-1182), Ūkio ministro 2008 m. birželio 25 d. įsakymu Nr.4-265 patvirtintu priemonės „Viešosios paskirties pastatų renovavimas nacionaliniu lygiu“ projektų finansavimo sąlygų aprašu (toliau- Aprašas) ir  rajono savivaldybės tarybos 2009 m. kovo 26 d. sprendimu Nr. T-130 ,,Dėl Šakių „Varpo“ vidurinės mokyklos įtraukimo į Bendrojo lavinimo mokyklų ir profesinio orientavimo mokymo įstaigų rekonstravimo ir aprūpinimo mokymo priemonėmis 2009-2012 metų programą“,                              n u s p r e n d ž i a : 

1. Pritarti projekto „Šakių ,,Varpo“ vidurinės mokyklos pastato išorinių atitvarų šiltinimas ir inžinerinių sistemų modernizavimas“ rengimui.

2. Rengti ir teikti paraišką finansinei 2007-2013 m. Europos Sąjungos struktūrinei paramai gauti pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.4-ŪM-03-V priemonę „Viešosios paskirties pastatų renovavimas nacionaliniu lygiu“.

3. Padengti nenumatytas ar netinkamas (paraiškos rengimo, draudimo, kadastrinių matavimų išlaidos) finansuoti, tačiau šiam projektui įgyvendinti būtinas išlaidas ir tinkamų išlaidų dalį, kurių pagal Aprašo 19 p. nepadengia projektui skiriamas finansavimas.

4. Įgalioti rajono savivaldybės administracijos direktorių Juozą Puodžiukaitį pasirašyti su projekto įgyvendinimu susijusius dokumentus.


5. Skirti rajono savivaldybės administracijos Ūkio skyriaus vedėją Kęstutį Kuncaitį projekto „Šakių ,,Varpo“ vidurinės mokyklos pastato išorinių atitvarų šiltinimas ir inžinerinių sistemų modernizavimas“ vadovu, atsakingu už paraiškos parengimą bei pateikimą ir projekto įgyvendinimą, Ūkio skyriaus vyresniąją specialistę Aušrą Slidziauskienę projekto administratore ir Centralizuotos buhalterijos skyriaus vedėją Vitaliją Tumienę projekto finansininke. 
Meras





Juozas Bertašius

